text: [{"text_idx": "#000001", "text": "Bilf\u00f8rarar i\u0301 Su\u00f0uroy mugu vi\u0301sa varsemi leygardagin"}, {"text_idx": "#000002", "text": "F\u00f8roya sunnasta ha\u0301lvmarathon ver\u00f0ur a\u0301 skra\u0301nni leygardagin."}, {"text_idx": "#000003", "text": "Leygardagin er Su\u00f0uroyggin karmur um ha\u0301lvmarathon, ta\u0301 F\u00f8roya sunnasta ha\u0301lvmarathon ver\u00f0ur hildi\u00f0."}, {"text_idx": "#000004", "text": "Hetta er anna\u00f0 a\u0301ri\u00f0, at 1/2marathon ver\u00f0ur gj\u00f8gnumf\u00f8rt i\u0301 Su\u00f0uroynni, og ta\u0301 i\u00f0 teir 350 luttakararnir fara at ganga og renna av SALT og su\u00f0ur til Va\u0301gsh\u00f8ll, kemur hetta at a\u0301virka fer\u00f0sluna i\u0301 oynni, siga fyriskipararnir"}, {"text_idx": "#000005", "text": "Ta\u00f0 ver\u00f0ur runni\u00f0 og gingi\u00f0 i\u0301 vegja\u00f0aranum i\u0301mo\u0301ti fer\u00f0sluni, men ta\u0301 i\u00f0 komi\u00f0 ver\u00f0ur inn i\u0301 Va\u0301g ver\u00f0ur runni\u00f0 eftir gongubreytini."}, {"text_idx": "#000006", "text": "Gongufo\u0301lkini fara av SALT klokkan 10 og rennarar fara klokkan 11 solei\u00f0is at tey um somu ti\u0301\u00f0 koma ma\u0301l, og hetta vi\u00f0f\u00f8rir at Hovstunnilin ver\u00f0ur stongdur fra\u0301 klokkan 10 til klokkan 12, ella so skjo\u0301tt seinasti luttakarin er komin u\u0301r tunnlinum."}, {"text_idx": "#000007", "text": "- R\u00f8rslufelagi\u00f0 Hvistan, l\u00f8greglan og Landsverk hava i\u0301 felag samskift um trygdina, og umframt at tunnilin ver\u00f0ur stongdur, so koma umbo\u00f0 fyri bjargingarli\u00f0 i\u0301 Su\u00f0uroynni eisini at fylgja vi\u00f0 gongufo\u0301lkunum og rennaranum, eins og at l\u00f8greglan kemur at fylgja vi\u00f0, og skeltir fra\u0301 Landsverk koma at vi\u0301sa bilf\u00f8rarunum hvussu farast skal fram leygardagin, me\u00f0an tiltaki\u00f0 ver\u00f0ur, siga fyriskipararnir."}, {"text_idx": "#000011", "text": "Bresta saman um finalupla\u0301ss i\u0301 anna\u00f0kv\u00f8ld"}, {"text_idx": "#000012", "text": "U15-genturnar sku\u0301gva\u00f0u alla mo\u0301tst\u00f8\u00f0u av vegnum"}]